Missatge: Al loro!!!   Del concurs de creditors de Martinsa Fadesa, la nostra estimada entitat “La Caixa” manté un saldo creditor de 1.000 milions d'euros. Ara ve l'hora de barallar-se per les despulles, però només hi ha totxo i terrenys sobrevalorats...   Estic segur que els bons clients de “La Caixa” rebran aviat trucades, d'ofertes immobiliàries a preu de saldo.

Resposta: Urbanisme reconeix que l'estació d'esquí de la Vallfosca queda a l'aire mentre Martinsa no resolgui la seva situació Pere Solà recorda que només es poden fer pisos a Espui si es fan infraestructures del complex de neu però també apunta que l'ajuntament i l'empresa poden modificar i "reduir" el planejament vigent i, per tant, redimensionar el complex 16-07-08 20:50 - El director general d'Urbanisme, Pere Solà, ha reconegut avui a Lleida que el futur de l'estació d'esquí de la Vallfosca queda seriosament compromès amb la situació econòmica de la seva promotora, Martinsa-Fadesa, que aquest dimarts ha presentat concurs de creditors -antiga suspensió de pagaments. Segons Solà, la situació de l'estació d'esquí, totalment lligada a l'edificació de vivendes a Espui, es podria resoldre si es dónen tres situacions: que Martinsa recuperés la normalitat, que un tercer comprés les accions o que es trobés un nou inversor associat a la promotora madrilenya. Sigui com sigui que es recuperi el projecte, sempre serà sota el mateix conveni: cada nova infraestructura urbanística que s'edifiqui, haurà d'anar acompanyada d'una inversió a l'estació d'esquí, com fins ara. D'aquí a que si ara no es fan més pisos perquè la immobiliària no té inversió, tampoc és previsible que es facin més infraestructures a l'estació d'esquí. De fet, l'estació encara no té completa ni una sola pista. Una altra possibilitat que ha apuntat el director general d'Urbanisme és que el planejament aprovat per fer possible aquest complex lúdico-residencial a La Torre de Capdella es pugui modificar, reduïnt-lo. Això implicaria una modificació també del conveni i un redimensionament de l'estació d'esquí perquè, ha insistit, una cosa va lligada amb l'altra.   Diari Segre